仙樂飄飄|JW帶埋家姐、媽媽捧場 分享生意經自誇叻女
音樂劇《仙樂飄飄處處聞》香港站今晚(18日)揭開序幕,陳志雲、盧覓雪、陳詠燊、黃妍、小塵埃、「老闆仔」黃梓樂、JW均有捧場。
JW與家姐、媽媽一齊到場。她接受訪問時透露家姐小時候曾在學校演出該劇,而媽媽亦不時讓她們看《仙樂飄飄》,所以該劇對JW一家十分有意義,得知香港會公演時,決定要捧場。「成日會喺屋企唱入面啲歌。(會唔會想挑戰音樂劇?)都會,中學時有做過舞台劇,做歌手後反而無試過,都有興趣,我嘅臨場執生反應⋯⋯都Ok嘅。」
JW 5月將與譚嘉儀、吳業坤到紐約開騷,她表示歌單會盡量滿足當地歌迷,由於是第一次去紐約,所以JW已經做好美食攻略,仲話怕唔夠時間去晒心水餐廳。
JW去年於上環開設椰子主題甜品茶飲店,今年在尖沙咀開分店,提到近年港日熱愛北上消費,身為老闆娘嘅佢如何吸引更多顧客,她說:「我哋會不停研發新產品,而且都會係我試過,好飲先會推出,所以我哋係憑質量引大家,同埋我哋係賣健康,理念都應該吸引到人。」五一黃金周將至,JW笑言每日都想吸引更多客人,又透露生意額因夏天到來而不錯。「我日日都會睇盤數,如果落雨的話就知道另一間鋪會少啲生意,好多嘢都係經營過先會發現。(做生意叻咗?)我個人而家都叻咗。」